Søndag var der for første gang i Dansk Folkepartis historie kampvalg om formandsposten. Efter en afstemning blandt partiets omkring 900 delegerede, der var tilstede i Herning Kongrescenter, stod det klart, at Morten Messerschmidt nu er ny formand for Dansk Folkeparti. - Jeg er glad for de, der har stemt på mig. Men jeg nærer også den dybeste respekt for dem, der har stemt på Merete og Martin. Og jeg nærer også den dybeste respekt for Merete og Martin. Det er vigtigt for mig at sige, sagde han kort tid efter på talerstolen. Morten Messerschmidt modtog 499 stemmer, mens Merete Dea Larsen fik 104 stemmer og Martin Henriksen 219. Nordjyske Erik Høgh-Sørensen var indtil for få dage siden kandidat til formandsvalget, og ankom søndag over middag til Herning Kongrescenter. - Jeg kan se alt for mig lige fra en Pia Kjærsgaard, der laver en Kresten Poulsgaard i 1995 (fremskridsmand, der harcellerede fra talerstolen og kaldte Thulesen Dahl og Peter Skaarup for "tøsedrenge" og "Pia Kjærsgaards nikkedukker", red.) til et roligt valg, siger han til TV 2. Formandsvalget har delt de nordjyske DF'ere TV2 Nords politiske analytiker Søren Wormslev har lavet en rundringning til et udsnit af partiets bagland. Du kan læse Søren Wormslevs analyse af de nordjyske DF'eres tilholdssted her. TV2 Nord følger formandsvalget hele søndag med nordjyske reaktioner.

Referat:
Søndag er det afgjort, hvem der skal være den nye formand for Dansk Folkeparti, og valget er faldet på Morten Messerschmidt. Valget har skabt splittelse blandt de nordjyske DF-politikere.